CELEX: 32017R2246
Language: sl
Date: 2017-11-30 00:00:00
Title: Izvedbena uredba Komisije (EU) 2017/2246 z dne 30. novembra 2017 o uvrstitvi določenega blaga v kombinirano nomenklaturo

8.12.2017   
            
            
               SL
            
            
               Uradni list Evropske unije
            
            
               L 324/8
            
         IZVEDBENA UREDBA KOMISIJE (EU) 2017/2246
   z dne 30. novembra 2017
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. novembra 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Neosvetljene aluminijaste plošče (t. i. pozitivne termalne plošče, občutljive na laserske diode), pravokotne oblike, z eno stranjo daljšo od 255 mm, na eni strani premazane z emulzijo (ki vsebuje predvsem smolo, topno v alkalnem mediju, eno ali več IR (infrardečih) barvil (svetlobno-termični pretvornik) in preprečevalec topnosti (barvilo)), ki so občutljive na infrardeče laserske diode z valovno dolžino 830 nm.
                  Namenjene so za uporabo z opremo CTP (tehnologija računalnik-plošča) za srednje in velike naklade. Za podaljšanje življenjske dobe končanega izdelka se plošče s posebnim postopkom „zapečejo“, da se slika utrdi, potem ko je bila razvita.
               
               
                  3701 30 00 
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k poglavju 37 ter besedilo oznak KN 3701  in 3701 30 00 .
                  Izdelek ima objektivne značilnosti neosvetljene fotografske plošče, prekrite s fotoobčutljivim materialom.
                  Opomba 2 k poglavju 37 določa, da se izraz „fotografski“ nanaša na postopek, ki omogoča ustvarjanje vidne slike z neposrednim ali s posrednim delovanjem svetlobe ali drugih oblik sevanja na foto občutljivo površino.
                  Fotografske plošče iz poglavja 37 imajo eno ali več plasti katere koli emulzije, občutljive na svetlobo ali druge oblike sevanja, ki imajo dovolj energije za povzročitev potrebne reakcije v materialih, občutljivih na fotone (ali svetlobo), tj. sevanje z valovno dolžino ne več kot približno 1 300  nm elektromagnetnega spektra (vključno z gama žarki ter ultravijoličnim in bližnje infrardečim sevanjem) in sevanje delcev (ali jedrsko sevanje) za reprodukcijo v črno-beli ali barvni tehniki (glej tudi pojasnjevalne opombe harmoniziranega sistema k poglavju 37). Valovna dolžina občutljivosti na sevanje na svetlobo občutljive plasti na teh ploščah (830 nm) se uvršča v območje sprejetih valovnih dolžin pod tarifno številko 3701 .
                  Uvrstitev pod oznako KN 8442 50 00  kot tiskarske plošče je zato izključena, ker so svetlobno občutljive plošče s tarifno številko 3701  izključene iz tarifne številke 8442  (glej tudi pojasnjevalne opombe harmoniziranega sistema k tarifni številki 8442 , točka (B) in mnenje o uvrstitvi HS 3701.30/1  iz leta 2015).
                  Plošče je zato treba uvrstiti pod oznako KN 3701 30 00  kot druge fotografske plošče, katerih ena stran je daljša od 255 mm.